ທ່ານ Romney ວ່າ ຈະດຳເນີນການ ແບບນຸ້ມນວນ ແຕ່ເດັດຂາດ ກັບພວກຄົນເຂົ້າເມືອງ
ຜູ້ສະມັກປະທານາທິບໍດີພັກຣີພັບບລີກັນ ທ່ານ Romney ເວົ້າວ່າ ຈະດຳເນີນການ ແບບນຸ້ມນວນ ແຕ່ເດັດຂາດ ກັບພວກຄົນເຂົ້າເມືອງຜິດກົດໝາຍ.
ທ່ານ Mitt Romney ຜູ້ສະມັກປະທານາທິບໍດີຂອງພັກຣີພັບບລີກັນ ກ່າວວ່າ ທ່ານຈະຈັດ ການກັບບັນຫາຄົນເຂົ້າເມືອງຜິດກົດໝາຍ ດ້ວຍວິທີການແບບມີມາລະຍາດທີ່ນຸ້ມນວນແຕ່ ເດັດດ່ຽວ ແລະຈະໃຊ້ແທນນະໂຍບາຍຂອງປະທານາທິບໍດີບາຣັກ ໂອບາມາ ທ່ານ Romney ໄດ້ກ່າວຄຳປາໄສຕໍ່ພວກຜູ້ຟັງທີ່ເປັນເຈົ້າໜ້າທີ່ຮິສແປນິກຫລືເຈົ້າໜ້າທີ່ໆ ປາກພາສາສະເປນຢູ່ລັດຟລໍຣິດາ ໃນວັນພະຫັດວານນີ້ ເພື່ອຊອກຫາສຽງສະໜັບສະໜຸນ ຈາກກຸ່ມດັ່ງກ່າວຊຶ່ງການຢັ່ງຫາງສຽງສະແດງໃຫ້ເຫັນວ່າພວກເຂົາເຈົ້າໃຫ້ການສະໜັບສະ ໜຸນຢ່າງຖ້ວມລົ້ນແກ່ການສະມັກເຂົ້າເປັນປະທານາທິບໍດີຕື່ມອີກຂອງທ່ານໂອບາມາ ທ່ານ Romney ເວົ້າວ່າ ທ່ານຈະທຳການແກ້ໄຂໄລຍະຍາວຕໍ່ບັນຫາຄົນເຂົ້າເມືອງຜິດກົດ ໝາຍ ທີ່ອາດຈະໃຊ້ແທນໃນອັນທີ່ທ່ານເອີ້ນວ່າມາດຕະການຊົ່ວຄາວຂອງປະທານາທິບໍດີ ໂອບາມານັ້ນ ທ່ານບໍ່ໄດ້ກ່າວຢ່າງເປັນການສະເພາະເຈາະຈົງແຕ່ກໍໄດ້ຢໍ້າເຖິງການສະໜັບ ສະໜຸນຂອງທ່ານ ຕໍ່ການສ້າງຮົ້ວກັ້ນໃນບໍລິເວນຊາຍແດນລະຫວ່າງສະຫະລັດກັບເມັກຊິ ໂກ ນອກນັ້ນແລ້ວທ່ານຍັງເວົ້າວ່າ ທ່ານຈະປະຕິຮູບລະບົບອອກບັດຂຽວຊຶ່ງເປັນໃບອະນຸຍາດ ໃຫ້ພວກຄົນເຂົ້າເມືອງເຮັດວຽກໄດ້ນັ້ນ ປະທານາທິບໍດີໂອບາມາ ໄດ້ປະກາດກ່ຽວກັບການອອກດຳລັດຂອງຝ່າຍບໍລິຫານໃນສັບ ປະດາແລ້ວ ຊຶ່ງຈະອະນຸຍາດໃຫ້ພວກຊາວໜຸ່ມ ທີ່ເຂົ້າເມືອງຜິດກົດໝາຍຫຼາຍຮ້ອຍພັນຄົນ ຢູ່ໃນສະຫະລັດເພື່ອເຮັດແລະຫຼືບໍ່ກໍໄປໂຮງຮຽນໄດ້ ນະໂຍບາຍໃໝ່ຂອງທ່ານໂອບາມາໄດ້ເປັນທີ່ຊື່ນຊົມສຳຫຼັບບັນດາຜູ້ມີສິດປ່ອນບັດທີ່ປາກ ພາສາສະເປນຊຶ່ງຫຼາຍໆຄົນໃນຈຳນວນນີ້ແມ່ນພ້ອມຢູ່ແລ້ວຍິນດີທີ່ຈະຟັງຄວາມເຫັນຂອງ ທ່ານ Romney ກ່ຽວກັບບັນຫາຄົນເຂົ້າເມືອງ